**Ministru kabineta sēdes protokollēmuma projekta „Par Ministru kabineta 2010.gada 21.jūnija sēdes protokollēmuma (prot. Nr.32 67.§) „Rīkojuma projekts „Par koku ciršanas maksimāli pieļaujamo apjomu 2011.–2015.gadam”” 3.punktā dotā uzdevuma izpildi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Protokollēmuma projekts ir sagatavots, lai pagarinātu Ministru kabineta 2010.gada 21.jūnija sēdes protokollēmuma (prot. Nr.32 67.§) „Rīkojuma projekts „Par koku ciršanas maksimāli pieļaujamo apjomu 2011.–2015.gadam”” (turpmāk – protokollēmums) 3.punktā dotā uzdevuma izpildes termiņu.  Atbilstoši protokollēmuma 3.punktam Zemkopības ministrijai uzdots sadarbībā ar Ekonomikas ministriju un Vides aizsardzības un reģionālās attīstības ministriju aktualizēt un līdz 2011.gada 31.decembrim iesniegt noteiktā kārtībā izskatīšanai Ministru kabinetā Meža un saistīto nozaru attīstības pamatnostādnes, iekļaujot tajās arī maksimāli pieļaujamo koku ciršanas apjomu noteikšanas pamatprincipus, kuros ietverti ekonomiskie, dabas aizsardzības un sociālie aspekti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Protokollēmuma 3.punktā dotā uzdevuma izpildes termiņš ar Ministru kabineta 2012.gada 14.februāra sēdes protokollēmumu (prot. Nr.8 13.§) ir pagarināts līdz 2012.gada 20.decembrim.  Zemkopības ministrija ierosina pagarināt protokollēmuma 3.punktā dotā uzdevuma izpildes termiņu līdz 2014.gada 1.jūlijam.  Meža nozares attīstības vidēja termiņa plānā izvirzītos izaicinājumus un noteiktos uzdevumus iespējams īstenot, galvenokārt piesaistot Eiropas Savienības fondu finansējumu. Joprojām turpinās nākamā plānošanas perioda dokumentu – Partnerības līguma un Darbības programmu, kas nosaka Eiropas Savienības fondu investīciju veikšanas principus un atbalstāmo darbību izstrāde, kā arī Lauku attīstības programmas 2014.–2020.gadam – izstrāde. Meža un saistīto nozaru pamatnostādņu aktualizācijas pagarinājums nepieciešams, lai nodrošinātu saskaņotību ar minētajiem plānošanas dokumentiem, tā veicinot meža nozares attīstību atbilstoši Saeimā apstiprinātajā Latvijas Nacionālo attīstības plānā 2014.–2020.gadam izvirzītajām prioritātēm.  Protokollēmuma projekta mērķis ir pagarināt Meža un saistīto nozaru attīstības pamatnostādņu aktualizācijas termiņu, nodrošinot pamatnostādņu saskaņotību ar nākamā plānošanas perioda Darbības programmām un Lauku attīstības programmu. |
| 3. | Projekta izstrādē iesaistītās institūcijas | Zemkopības ministrija, Ekonomikas ministrija un Vides aizsardzības un reģionālās attīstības ministrija. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministre L.Straujuma

2014.01.06. 15:47

L.Strūve

67027410, Liga.Struve@zm.gov.lv